**Dă-mi chipul tău**

*Radu Gyr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Da-mi chipul tau, granit senin,

da-mi duhul tau, senina iarba,

în ne'mpacatul meu destin

nici un tumult să nu mai fiarba!

Să nu mai spumege în piept,

sub indoieli ori sub blesteme,

nici cate-n pofta mea le-astept,

nici cate spaima mea le teme.

Vreau taina nestiintei reci

si-a nepasarii voastre, unde,

cu negrul zbor de lilieci,

nici o-ndoiala nu patrunde.

Granit, da-mi neclintirea din

dumnezeiasca-ti impietrire,

pentru-o lumina fără chin

si-o moarte fără rastignire!

Vreau, iarba,-nteleptiunea ta

de-a nu-ti aduce-n veci aminte,

vreau harul tau de-a infrunta

far-a privi nimic 'nainte.

Să cresc în timp si infinit

din duhul tau, senina iarba,

din duhul tau, senin granit,

în fericirea voastra oarba.